หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 604

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

ทิปคอมพิวเตอร์

ค้นหาเว็บไซค์

ขุดคุ้ยความลับ จอย
จอย Wii-mote ที่คุณต้องอยากรู้!

แม้ว่า “นินเทนโด”
ค่ายเกมแห่งตำนานที่มีทีท่าว่าจะรีเทิร์นกลับมายิ่งใหญ่เหมือนเมื่อครั้งอดีตจะอุบเงียบเกี่ยวกับความสามารถใหม่ๆทั้งตัวเครื่องเกมที่ชื่อสุดพิสดารว่า
“Wii” (อ่านว่า “วี” และเดิมชื่อ “เรฟโวลูชั่น”)
และจอยที่หน้าตาไม่แตกต่างจากรีโมททีวี
นินเทนโดเลือกที่จะปล่อยข้อมูลให้ทราบกันเฉพาะในงานเกมหรืองานแถลงข่าวใหญ่ๆเท่านั้น
แต่ทว่ายิ่งปิดคนยิ่งอยากรู้ ตามสไตล์นิสัยมนุษย์
ข้อมูลต่างๆจึงกระจัดกระจายออกมาจากหลายๆแหล่งแบบกะปริดประปรอย
ไม่ค่อยได้เนื้อสักเท่าใดนัก ทางเว็บไซต์ IGN
จึงขวนขวายเสาะหาข้อมูลจากเอกสารของผู้พัฒนามาเปิดเผยกัน

คำถามหนึ่งที่หลายคนสงสัยและอยากจะถามว่าไอ้ตัวจอย
“Wii-mote”
มันยังเหลืออะไรที่คั่งค้างไม่ได้เปิดเผยอีกบ้าง
อย่างพวกแหล่งพลังงานที่ใช้กับมัน
จากเอกสารที่ได้มามีคำตอบบางส่วนมาให้ทราบกันด้วย
ตัวจอยรีโมทจะใช้ถ่านขนาด AA อัลคาไลน์ 2 ก้อน
ซึ่งพลังการใช้งานจะขึ้นอยู่กับระยะเวลาที่ใช้
หากใช้มันเป็นตัวชี้หรือเล็งไปบนหน้าจอ จะใช้งานได้สูงสุด
30 ชั่วโมง
แต่ถ้าใช้เพียงแค่ความสามารถจับการเคลื่อนอย่างเดียวจะอยู่ได้สูงสุด
60 ชั่วโมง
และการเชื่อมต่อระหว่างตัวเครื่องเกมและจอยจะใช้เทคโนโลยีเครือข่ายไร้สายแบบ
“บลทูธ” ที่
2.4GHz

ตัว “Wii-mote” จะมีหน่วยความจำแบบ "non-volatile memory”
ขนาด 6 KB อยู่ภายใน
เป็นหน่วยความจำที่เก็บข้อมูลไว้แม้จะปิดเครื่องไปแล้ว
โดยไม่ต้องจ่ายกระแสไฟฟ้าให้
ซึ่งคาดว่ามันจะเป็นหนึ่งในความลับที่ยังไม่ได้เปิดเผยออกมา
ทาง IGN
เดาว่าหน่วยความจำดังกล่าวเป็นไปได้ที่จะมาใช้เชื่อมโยงกับลำโพงบนตัวจอย
หรือ อาจจะให้ผู้เล่นใช้เป็นตัวเก็บข้อมูลการเซตติ้งต่างๆ
อย่างไรก็ตาม
ภายในเอกสารไม่ได้ระบุไว้อย่างชัดเจนว่ามันเอาไว้ทำอะไร

เมื่อไม่นานมานี้ มีรูปที่เปิดฝาหน้าของเครื่อง Wii ออกมา
จะเห็นว่ามีปุ่มที่ชื่อ “SYNCHRO” อยู่
ซึ่งจากเอกสารที่ได้มาบ่งชี้อธิบายว่ามันเป็นตัวสำหรับเซทตัวจอยต่างๆให้ทำงานกับตัวเครื่อง
เพื่อกำหนดว่าจอยแต่ละอันมี ID อะไร
แยกแยะว่าจอยอันไหนของใคร ตอนแรกให้กดปุ่ม “SYNCHRO”
บนตัวเครื่องก่อน จากนั้นให้ไปกดปุ่ม SYNCHRO
ที่ช่องใส่แบตเตอรี่ของจอย Wii
และจากเอกสารยังบอกด้วยว่าผู้เล่นสามารถกดปุ่ม 1 และ2
บนตัวจอยก็จะใช้ได้เหมือนกัน

ปุ่มบนจอย Wii ทั้งหมดจะทำงานแบบดิจิตอล ไม่ว่าจะเป็น
ปุ่มบังคับทิศทางหรือ D-Pad พร้อมด้วยปุ่ม A,B,1,2,+,-,
Power และ SYNCHRO รวมทั้งปุ่ม C และ Z บนจอยแยก “Nunchuk“
ก็ยังเป็นดิจิตอลด้วย

สำหรับตัว “เซ็นเซอร์ บาร์” ที่ใช้ตอบสนองต่อจอย Wii-mote
ควรจะต้องวางที่ด้านบนหรือข้างล่างของทีวี
ความยาวของเซ็นเซอร์ บาร์มีความยาวประมาณ 20 เซนติเมตร
ภายในมีตัวเซ็นเซอร์ 2 ตัว
โดยอยู่ที่ส่วนปลายของแต่ละด้าน

ไฟ LED บนจอย ที่เห็น 4 ดวง มีหน้าที่ 2 อย่าง
อย่างแรกจะบอกว่าจอยที่ใช้อยู่ในลำดับที่เท่าไหร่
ผู้เล่นคนแรกไฟจะขึ้นดวงซ้ายมือสุด
ขณะที่ผู้เล่นคนต่อมาไฟจะเลื่อนมาเป็นอันถัดมาเรื่อยๆ
ส่วนหน้าที่อย่างที่สองจะบอกถึงพลังของแบตเตอรี่ หากไฟ 4
ดวงกระพริบ แบตเตอรี่จะอยู่ในระดับ 75 % ถึงเต็ม
ถ้ากระพริบ 3 ดวง พลังแบตเตอรี่จะอยู่ที่ 50 % ถึง 75%
หากกระพริบ 2 ตัวพลังจะเหลือตั้งแต่ 25 % ถึง 50%
และกระพริบเพียงดวงเดียวแสดงว่าต้องรีบเปลี่ยนถ่านแล้ว
ในจอย “Wii-mote” จะมีตัวมอเตอร์สั่นอยู่ภายใน
ซึ่งเราสามารถเปิด-ปิดมันได้
ระดับความสั่นจะเหมือนจริงหรือไม่นั้นขึ้นอยู่กับผู้พัฒนาเกมเอง

จากเอกสารบอกด้วยว่า พลังงานแสงจากสิ่งต่างๆ ไม่ว่าจะเป็น
หลอดไฟฟลูออเรสเซนต์ , ไฟ halogen
,พลาสติกและกระจกจะมีผลกระทบต่อการชี้จุดของตัวจอย
Wii-mote เวลาเล่นให้พยายามเอาสิ่งต่างๆที่ว่ามา
ออกให้ไกลตัวเซ็นเซอร์ บาร์มากที่สุด
เพื่อประสิทธิภาพการใช้งานจอยจะได้ไม่ถูกรบกวน

มาถึงข้อมูลอีกประการที่น่าสนใจเป็นอย่างยิ่ง
ในเอกสารบอกว่าจอยสามารถทำอะไรบางอย่างเป็นเหมือนตาดวงหนึ่ง
มันสามารถทราบถึงจุดตัดของแกน X และ Y ที่ระหว่าง 0 ถึง
1023 บนแกน X และ 0 ถึง 767 บนแกน Y
อย่างไรก็ตามข้อมูลนี้ยังไม่ทราบว่ามันใช้ทำอะไรที่แน่ชัด
ต้องเดากันเอาเอง

ทางผู้พัฒนาได้บอกกับ IGN ว่า
พวกเขาคาดว่าจะได้ตัวจอยคลาสสิค Wii ก่อนเดือนกันยายน
ซึ่งนินเทนโดกำลังเอาจริงเอาจังกับการเตรียมการสำหรับจอยตัวนี้มาเพื่อระบบ
Virtual Console
ที่ให้ผู้เล่นย้อนกลับไปเล่นเกมเก่าๆในอดีตได้

ทั้งนี้ เมื่อ IGN ติดต่อไปที่บริษัทนินเทนโด
อเมริกาเกี่ยวกับข้อมูลที่พวกเขานำมาเปิดเผย
ทางหัวหน้าฝ่ายประชาสัมพันธ์ให้ความเห็นว่ายังมีอะไรอีกมากที่คุณจะรู้
และก็ไม่ได้ให้ความเห็นใดๆกับสิ่งที่บอกมา

เครื่องเล่นเกมคอนโซลตัวใหม่นั้นมีกำหนดอย่างเป็นทางการว่าจะออกมาก่อนช่วงเทศกาลขอบคุณพระเจ้า
อย่างไรก็ตาม
มีข่าวลือยืนยันมาว่ามันจะออกมาราวๆต้นเดือนหรือปลายเดือนตุลาคม
และนินเทนโดก็จะเปิดเผยราคาและวันวางจำหน่ายในเดือนกันยายนนี้ตามที่เคยแจ้งไว้ก่อนหน้านี้

ข้อมูลจาก...
www.ign.com

วิชาการ.คอม | MThai | Pixiart Top Sites | Songtoday.com

เว็บสำเร็จรูป อีคอมเมิร์ซ
มีเว็บไซต์ขายสินค้าได้ง่าย ๆ
โดยไม่ต้องมีความรู้เรื่องการทำเว็บ
แต่พร้อมด้วยคุณสมบัติต่าง ๆ อย่างครบถ้วน
พร้อมโปรโมทเว็บเว็บให้คุณฟรี !!!
We Easy Web
Solution
เว็บไซต์สำเร็จรูป ที่สมบูรณ์แบบ
ง่ายต่อการใช้งาน เหมือนคุณใช้งาน โปรแกรม
Word

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website เว็บไซต์มาใหม่